Diari Oficial de la Generalitat Valenciana


Sumari del DOGV 4740, del 27-04-2004 (2004/3569)

Informació pública dels projectes d'urbanització i de reparcel·lació del sector S-4 (residencial) del Pla General.
------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3569


Organisme emissor
:   Ajuntament de Gilet

Tipus de document
:   Anunci

Informació pública dels projectes d'urbanització i de reparcel·lació del sector S-4 (residencial) del Pla General. [2004/Q3569]
  
El Ple de l'Ajuntament de Gilet, en la sessió feta el dia 24 de febrer de l'any 2004, va adoptar el següent acord que, literalment, diu:
  
«Antecedents de fet
  
1. Salvador Pons i Frigols, en nom i representació de la mercantil Inmobiliaria Mediterrània Àtica, SA, agent urbanitzador del programa d'actuació integrada corresponent al sector S-4 (residencial) del Pla General de Gilet, va presentar, mitjançant un escrit de data 9 de setembre de l'any 2003 (núm. registre d'entrada 866), dos exemplars del projecte d'urbanització del sector S-4.
  
L'Ajuntament de Gilet va exigir els següents canvis en l'avantprojecte d'urbanització aprovat mitjançant l'Acord Plenari de data 20 de maig de l'any 2003:
  
a) Plànol d'alçada del mur de contenció del camí del Convent.
  
b) Valoració econòmica dels canvis proposats per l'Ajuntament de Gilet consistents en:
  
- Aplacat de pedra del mur del camí del Convent.
  
- Increment de les lluminàries previstes.
  
- Augment de l'ample de vorera al camí del Convent.
  
Estes modificacions conseqüència de les exigències imposades per l'Ajuntament de Gilet, no van poder ser tingudes en compte en el moment de la presentació de l'alternativa tècnica i la proposició juridicoeconòmica, de manera que, de conformitat amb l'article 67.3 de la Llei Reguladora de l'Activitat Urbanística, l'import d'adjudicació del programa d'actuació integrada es veu incrementat en 25.804 euros (IVA no inclòs), fins a arribar a la xifra de 1.600.646,86 euros (IVA no inclòs) i el coeficient de canvi passa a 67,46%.
  
2. Pere R. Vicent Martí, arquitecte tècnic municipal de l'Ajuntament de Gilet, amb data 6 d'octubre de l'any 2003, va emetre el corresponent informe tècnic en què analitza el projecte d'urbanització presentat per Salvador Pons i Frigols el dia 9 de setembre de l'any 2003 (núm. registre d'entrada 866).
  
Este informe exigia, entre altres qüestions, una canalització de dos tubs de PVC de 60 mm de diàmetre reblits amb formigó per a instal·lacions municipals.
  
Salvador Pons i Frigols, en nom i representació de la mercantil Inmobiliaria Mediterrània Àtica, SA, mitjançant un escrit de data 22 d'octubre de l'any 2003 (núm. registre d'entrada 1.057), va presentar les modificacions sol·licitades en l'informe tècnic de data 6 d'octubre de l'any 2003.
  
Estes noves modificacions conseqüència de les exigències imposades per l'informe tècnic esmentat anteriorment, no es van poder tindre en compte en el moment de la presentació de l'alternativa tècnica i la proposició juridicoeconòmica, de manera que, de conformitat amb l'article 67.3 de la Llei Reguladora de l'Activitat Urbanística, l'import d'adjudicació del programa d'actuació integrada es veu novament incrementat en altres 7.529,90 euros (IVA no inclòs), fins a aconseguir la xifra d'1.608.176,72 euros (IVA no inclòs).
  
3. Salvador Pons i Frigols, en nom i representació de la mercantil Inmobiliaria Mediterrània Àtica, SA, mitjançant un escrit de data 17 de desembre de l'any 2003 (núm. registre d'entrada 1.292), va presentar dos exemplars del projecte de reparcel·lació del sector S-4.
  
4. Amb data 11 de febrer de l'any 2004, s'ha emés un informe jurídic relatiu al projecte de reparcel·lació del sector S-4, en què es proposa la introducció d'algunes rectificacions i modificacions en el projecte esmentat.
  
Fonaments de dret
  
1. Resulten aplicables els articles 34, 46.3, 53, 66.2.a, 67.3 i 68 a 71 de la Llei 6/1994, de 15 de novembre, Reguladora de l'Activitat Urbanística.
  
2. Així mateix, resulten aplicables els articles 136 a 141 del Decret 201/1998, de 15 de desembre, pel qual s'aprova el Reglament de Planejament de la Comunitat Valenciana.
  
Per tot el que s'ha exposat anteriorment, el Ple de l'Ajuntament de Gilet adopta l'acord següent:
  
Primer
  
Sotmetre a informació pública, durant un termini de 20 dies, la següent documentació presentada per Salvador Pons i Frigols, en nom i representació de la mercantil Inmobiliaria Mediterrània Àtica, SA:
  
a) Projecte d'urbanització del sector S-4 (residencial) del Pla General de Gilet, en el qual de conformitat amb l'article 67.3 de la Llei Reguladora de l'Activitat Urbanística s'ha modificat la previsió inicial de càrregues estimada anteriorment en el programa d'actuació integrada.
  
b) Projecte de reparcel·lació del sector S-4 (residencial) del Pla General de Gilet, que inclou la memòria i el compte detallat i justificat per a la imposició de quotes d'urbanització.
  
Este tràmit d'informació pública es realitzarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Abans de la publicació de l'esmentat edicte caldrà remetre un avís amb el seu contingut al domicili fiscal dels que consten al Cadastre com a titulars de drets afectats pel projecte d'urbanització del sector S-4, i als titulars registrals afectats pel projecte de reparcel·lació del sector S-4.
  
Segon
  
Sol·licitar al Registre de la Propietat de Sagunt número 2 el certificat registral de domini i càrregues, de conformitat amb l'article 69.1.b de la Llei Reguladora de l'Activitat Urbanística, i l'article 5 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre inscripció d'actes de naturalesa urbanística.
  
Tercer
  
De conformitat amb l'article 69.1.d de la Llei Reguladora de l'Activitat Urbanística, i dins del període d'informació pública, els propietaris podran formular requeriments a l'urbanitzador per a dirimir les controvèrsies pel que fa a la valoració de drets, i l'urbanitzador haurà de procedir a contestar estos requeriments.
  
Quart
  
Durant l'exposició al públic del projecte de reparcel·lació del sector S-4, a fi d'evitar el pro indivís, i de conformitat amb l'article 70.d de la Llei Reguladora de l'Activitat Urbanística, les persones interessades podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a elegir si preferix pagar o cobrar a un mateix preu unitari. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.
  
Cinqué
  
L'expedient administratiu es podrà consultar a l'Ajuntament de Gilet, situat a la plaça de l'Església, número 6».
  
Així mateix, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present edicte es publica per als següents titulars registrals que resulten desconeguts, s'ignora el lloc de la notificació, o bé, intentada esta no s'haguera pogut practicar:
  
A) Finca registral número 1.198, tom 608, llibre 10, foli 220, inscripció primera.
  
Inscrita al Registre de la Propietat de Sagunt número 2. Superfície 340 metres quadrats. Propietaris: Amparo Martínez Gamón i José Aguilar Orts. Domicili: desconegut.
  
B) Finca registral número 1.201, tom 608, llibre 10, foli 226, inscripció primera.
  
Inscrita al Registre de la Propietat de Sagunt número 2. Superfície 320 metres quadrats. Propietaris: Francisco Arroyo Vicente i Fernanda Vicente Calvo. Domicili: desconegut.